Reyn ensimmäiset arvokilpailut olivat maastojuoksun MM-kisat 1997 Torinossa, jossa hän sijoittui pitkällä matkalla yhdeksänneksi. Samana vuonna hän oli Ateenan MM-kisoissa kahdeksas 10 000 metrin juoksussa. 1998 Rey oli kuudeskymmeneskolmas maastojuoksun MM-kisoissa Marrakechissä pitkällä matkalla. Seuraavana vuonna hän kärähti dopingista Rotterdamin maratonin jälkeen ja sai kahden vuoden kilpailukiellon.